CELEX: 62009CA0058
Language: el
Date: 2010-06-10 00:00:00
Title: Υπόθεση C-58/09: Απόφαση του Δικαστηρίου (πρώτο τμήμα) της 10ης Ιουνίου 2010 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Leo-Libera GmbH κατά Finanzamt Buchholz in der Nordheide (Αίτηση εκδόσεως προδικαστικής αποφάσεως — Φόρος προστιθεμένης αξίας — Οδηγία 2006/112/ΕΚ — Άρθρο 135, παράγραφος 1, στοιχείο θ' — Απαλλαγή των στοιχημάτων, λαχείων και άλλων τυχηρών παιγνίων — Προϋποθέσεις και όρια — Εξουσία καθορισμού των κρατών μελών)

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/10
            
         Απόφαση του Δικαστηρίου (πρώτο τμήμα) της 10ης Ιουνίου 2010 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Leo-Libera GmbH κατά Finanzamt Buchholz in der Nordheide
   (Υπόθεση C-58/09) (1)
   
   (Αίτηση εκδόσεως προδικαστικής αποφάσεως - Φόρος προστιθεμένης αξίας - Οδηγία 2006/112/ΕΚ - Άρθρο 135, παράγραφος 1, στοιχείο θ' - Απαλλαγή των στοιχημάτων, λαχείων και άλλων τυχηρών παιγνίων - Προϋποθέσεις και όρια - Εξουσία καθορισμού των κρατών μελών)
   2010/C 221/16
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   Leo-Libera GmbH
   
      κατά
   
   Finanzamt Buchholz in der Nordheide
   
      Αντικείμενο
   
   Αίτηση εκδόσεως προδικαστικής αποφάσεως — Bundesfinanzhof — Ερμηνεία του άρθρου 135, παράγραφος 1, στοιχείο θ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Εθνική ρύθμιση σύμφωνα με την οποία απαλλάσσονται από τον ΦΠΑ μόνον ορισμένα στοιχήματα και λαχεία και εξαιρούνται της φοροαπαλλαγής όλα τα «λοιπά τυχερά παιγνίδια»
   
      Διατακτικό
   
   Το άρθρο 135, παράγραφος 1, στοιχείο θ', της οδηγίας 2006/112 του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι η ευχέρεια των κρατών μελών να καθορίζουν τις προϋποθέσεις και τα όρια της απαλλαγής από τον ΦΠΑ, την οποία προβλέπει η εν λόγω διάταξη, τους παρέχει τη δυνατότητα να απαλλάσσουν από τον εν λόγω φόρο μόνον ορισμένα τυχηρά παίγνια.
   
      (1)  ΕΕ C 113 της 16.5.2009.